Kertomus Euroopan huumausaineiden ja niiden väärinkäytön seurantakeskuksen (Lissabon) tilinpäätöksestä 31. joulukuuta 1998 päättyneeltä varainhoitovuodelta sekä seurantakeskuksen vastaukset



Virallinen lehti nro C 372 , 22/12/1999 s. 0044 - 0050



Kertomus Euroopan huumausaineiden ja niiden väärinkäytön seurantakeskuksen (Lissabon) tilinpäätöksestä 31. joulukuuta 1998 päättyneeltä varainhoitovuodelta sekä seurantakeskuksen vastaukset (1999/C 372/08) SISÄLLYS >TAULUKON PAIKKA> Tilintarkastustuomioistuimen tarkastuskertomus 1. Tämä kertomus annetaan Euroopan huumausaineiden ja niiden väärinkäytön seurantakeskuksen hallintoneuvostolle neuvoston asetuksen (ETY) N:o 302/93(1) 11 artiklan 11 kohdan mukaisesti. 2. Tilintarkastustuomioistuin tarkasti Euroopan huumausaineiden ja niiden väärinkäytön seurantakeskuksen tilinpäätöksen 31. joulukuuta 1998 päättyneeltä varainhoitovuodelta. Neuvoston asetuksen (ETY) N:o 302/9311 artiklan 8 kohdan mukaisesti talousarvion toteuttamisesta on vastannut seurantakeskuksen johtaja. Hänen vastuualueeseensa kuuluu tilinpäätöksen laatiminen ja esittäminen(2) neuvoston asetuksen (ETY) N:o 302/93, sellaisena kuin se on muutettuna neuvoston asetuksen (EY) 3294/94(3) 1 artiklalla, 11 artiklan 12 kohdassa tarkoitettujen varainhoitoa koskevien sisäisten sääntöjen mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla. 3. Tilintarkastustuomioistuin toimitti tarkastuksensa omien tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön näkökulmasta. Tilintarkastustuomioistuin on tarkastanut kirjanpitoaineiston ja soveltanut muita tarpeelliseksi katsomiaan tarkastusmenetelmiä. Tarkastuksen avulla saatiin riittävä perusta jäljempänä esitettyä kantaa varten. 4. Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 1998 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset. Tärkeimmät huomautukset Euroopan huumausaineiden ja niiden väärinkäytön seurantakeskuksen talousarvion toteuttamisesta 31. joulukuuta 1998 päättyneen varainhoitovuoden osalta Talousarviokirjanpito ja siirretyt määrärahat 5. Vuonna 1998 talousarviokirjanpito hoidettiin edelleen taulukkolaskentaohjelman (Excel) avulla, koska SI 2-järjestelmän käyttöönotossa ilmeni viivästyksiä. SI 2-järjestelmä otetaan käyttöön vuonna 1999; yleinen kirjanpito tapahtuu kuitenkin edelleen Cubic-ohjelman avulla. 6. Varainhoitovuodesta 1998 varainhoitovuoteen 1999 siirretyt määrärahat olivat 2,4 miljoonaa ecua eli 25 prosenttia seurantakeskuksen lopullisesta talousarviosta. Siirretyt määrärahat koskivat erityisesti talousarvion III osastoa: 0,4 miljoonaa ecua liittyi konsultointiin, tutkimuksiin, selvityksiin ja koulutukseen, 0,2 miljoonaa ecua yleisluontoisiin julkaisuihin ja 0,6 miljoonaa ecua tietokeskuksille annettavaan suoraan tukeen. Siirtojen tärkeimpänä syynä on se, että budjettivallan käyttäjä vapautti myöhäisessä vaiheessa 2 miljoonan ecun varauksen. Sopimukset/verkoston kansalliset tietokeskukset (REITOX) 7. Suuri osa sopimuksista oli tehty suoraan tai rajoitetun tarjouspyynnön perusteella. Menettelyjen aloitusvaiheessa tapahtuneiden viivästysten vuoksi kaikkiaan 20:stä vuonna 1998 toteutusvaiheessa olleesta REITOX-erityistoimesta 14:ää koskeva sopimus allekirjoitettiin varainhoitovuoden kahden viimeisen kuukauden aikana. Ennakkomaksujärjestelmä 8. Seurantakeskus suorittaa edelleen merkittävän osan menoistaan ennakkomaksujärjestelmän kautta. Ennakkomaksujärjestelmän kautta suoritettujen maksujen osuus varainhoitovuoden maksuista (7,2 miljoonaa ecua) oli 22 prosenttia eli 1,6 miljoonaa ecua. Tilintarkastustuomioistuin suosittelee edelleen, että ennakkomaksujärjestelmän käytöstä luovuttaisiin vähitellen. Talousarvion julkaiseminen 9. Toisin kuin seurantakeskuksen varainhoitoasetuksen 13 artiklassa säädetään, seurantakeskus ei ole julkaissut talousarviotaan ja henkilöstönsä määrää kuvaavaa taulukkoa Euroopan yhteisöjen virallisessa lehdessä. Tilintarkastustuomioistuin on hyväksynyt tämän kertomuksen Luxemburgissa 22. ja 23. syyskuuta 1999 pitämässään kokouksessa. Tilintarkastustuomioistuimen puolesta Jan O. KARLSSON Presidentti (1) EYVL L 36, 12.2.1993, s. 1. (2) Kuten neuvoston asetuksen (ETY) N:o 302/9311 artiklan 10 kohdassa säädetään, seurantakeskuksen kaikkien tulojen ja menojen tilit varainhoitovuodelta 1998 laadittiin 26. toukokuuta 1999 ja toimitettiin tämän jälkeen seurantakeskuksen hallintoneuvostolle, komissiolle ja tilintarkastustuomioistuimelle. Tilintarkastustuomioistuin sai nämä tilit 31. toukokuuta 1999. Tilinpäätöksen lyhennetty versio esitetään tämän kertomuksen liitteenä olevissa taulukoissa. (3) EYVL L 341, 30.12.1994, s. 7. Taulukko 1 Tase 31. joulukuuta 1998 ja 1997 >TAULUKON PAIKKA> >TAULUKON PAIKKA> Taulukko 2 Tulostili varainhoitovuosilta 1998 ja 1997 >TAULUKON PAIKKA> Seurantakeskuksen vastaukset Kohdat 1 - 4 EMCDDA oli tyytyväinen tilintarkastustuomioistuimen raporttiin, jonka mukaan 31. joulukuuta 1998 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset. Kohta 5 EMCDDA on ottanut käyttöön Sincom 2 -järjestelmän tammikuussa 1999 yhtä aikaa Euroopan komission kanssa ja samanaikaisesti kun se on saatu virastoissa käyttövalmiiksi mukauttamisen jälkeen. Kohta 6 Tämä huomautus ei vaadi kommentteja. Kohta 7 EMCDDA:n solmimista sopimuksista 26 prosenttia on tehty suoraan ja 55 prosenttia rajoitettujen tarjouspyyntöjen jälkeen kiinnostuksenilmaisujen perusteella kaikissa tapauksissa EMCDDA:an sovellettavien sääntöjen mukaisesti. Reitoxin erityishankkeita koskevien sopimusten allekirjoittamisaikatauluun on vaikuttanut erityisesti Euroopan parlamentin myöhäisessä vaiheessa päättämä 2000 000 ecun varamäärärahan vapauttaminen EMCDDA:n vuoden 1998 talousarviosta. Kohta 8 EMCDDA on samaa mieltä tilintarkastustuomioistuimen kanssa ennakkomaksutilien käytön asteittaisesta vähentämisestä. Kohta 9 Vähentääkseen julkaisukustannukset mahdollisimman pieniksi EMCDDA on pyytänyt tilintarkastustuomioistuimelta lausuntoa mahdollisuudesta muuttaa varainhoitoasetustaan siten, että sähköinen julkaiseminen seurantakeskuksen Internet-sivustolla korvaa julkaisemisen Euroopan yhteisöjen virallisessa lehdessä. Tilintarkastustuomioistuimen 24. maaliskuuta 1999 antaman kielteisen lausunnon johdosta virallisessa lehdessä julkaisemismenettely on aloitettu, mutta samalla talousarvio julkaistaan sähköisessä muodossa Internetin kautta.